240/2021

Útdráttur

A var sakfelldur fyrir umferðarlagabrot með því að hafa margítrekað ekið bifreið sviptur ökurétti, þar af sjö sinnum undir áhrifum ávana- og fíkniefna auk slævandi lyfja í eitt skipti, akstur yfir löglegum hámarkshraða í fimm skipti og akstur gegn rauðu umferðarljósi í tvö skipti. Þá var A sakfelldur fyrir að hafa í tvígang haft í vörslum sínum ávana- og fíkniefni. Samkvæmt dómvenju, að virtum sakaferli A og með hliðsjón af 77. gr. almennra hegningarlaga nr. 19/1940 var staðfest niðurstaða héraðsdóms um 22 mánaða fangelsisrefsingu og ævilanga ökuréttarsviptingu. Ekki þóttu efni til að binda refsinguna skilorði.

Dómur Landsréttar

Mál þetta dæma landsréttardómararnir A-kk-nf E. J-kk-nf, E-kk-nf J-kk-nf og H-kvk-nf Þ-kvk-nf.

Málsmeðferð og dómkröfur aðila

1

Ríkissaksóknari skaut málinu til Landsréttar 29. mars 2021 í samræmi við yfirlýsingu ákærða um áfrýjun. Áfrýjað er dómi Héraðsdóms Reykjavíkur 17. febrúar 2021 í málinu nr. S- 7387/2019.

2

Ákæruvaldið krefst þess að refsing ákærða verði þyngd.

3

Ákærðikrefstrefsimildunar.

Niðurstaða

4

Með hinum áfrýjaða dómi var ákærði sakfelldur fyrir umferðarlagabrot með því að hafa margítrekað ekið bifreið sviptur ökurétti, þar af sjö sinnum undir áhrifum ávana- og fíkniefna auk slævandi lyfja í eitt skipti, akstur yfir löglegum hámarkshraða í fimm skipti og akstur gegn rauðu umferðarljósi í eitt skipti. Þá var ákærði sakfelldur fyrir að hafa í tvígang haft í vörslum sínum ávana- og fíkniefni. Á grundvelli játningar ákærða á framangreindum brotum var í héraði farið með málið samkvæmt 164. gr. laga nr. 88/2008 um meðferð sakamála.

5

Eins og rakið er í hinum áfrýjaða dómi hefur ákærða í fjöldamörg skipti verið gerð refsing fyrir umferðarlagabrot. Við ákvörðun refsingar í héraði var miðað við að ákærða væri nú í sjötta sinn gerð refsing fyrir akstur undir áhrifum ávana- og fíkniefna og í þriðja sinn fyrir akstur sviptur ökurétti. Var refsing hans ákveðin með hliðsjón af áralangri dómvenju sem á sér stoð í 5. tölulið 1. mgr. 70. gr. almennra hegningarlaga nr. 19/1940. Ákærði hefur ekki lagt fram gögn sem gefa vísbendingar um að hagir hans séu að einhverju leyti breyttir svo að efni séu til að skilorðsbinda refsingu hans.

6

Að framangreindu virtu og með hliðsjón af 77. gr. almennra hegningarlaga þykir refsing ákærða hæfilega ákveðin í hinum áfrýjaða dómi og verður hann því staðfestur.

7

Ákærði greiði allan áfrýjunarkostnað málsins, þar með talin málsvarnarlaun skipaðs verjanda síns sem ákveðin verða að meðtöldum virðisaukaskatti, sem og útlagaðan kostnað lögmannsins, eins og í dómsorði greinir.

Dómsorð :

Hinn áfrýjaði dómur skal vera óraskaður.

Á kærði, A-kk-nf Á-kk-nf, greiði allan áfrýjunarkostnað málsins, 587.321 krónu, þar með talin málsvarnarlaun skipaðs verjanda síns, G-kk-ef M. A-kk-ef lögmanns, 471.200 krónur, auk útlagðs kostnaðar lögmannsins, 86.905 krónur.

Dómur Héraðsdóms Reykjavíkur 17. febrúar 2021

Mál þetta, sem dómtekið var 26. janúar sl. var höfðað með þremur ákærum á hendur A-kk-þgf Á-kk-þgf, kt. [...], Úlfarsfellsvegi 20, Reykjavík. Fyrsta ákæran í málinu var gefin út af lögreglustjóranum á höfuðborgarsvæðinu 17. desember 2019, enþar er ákærða gefin að sök:

„eftirtalin umferðarlagabrot með því að hafa:

1.

Föstudaginn 11. maí 2018 ekið bifreiðinni [...] sviptur ökurétti, óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 970 ng/ml, kókaín 45 ng/ml, alprazólam 31 ng/ml og tetrahýdrókannabínól 2,4 ng/ml) og án lögboðinnar vátryggingar um bifreiðastæði fyrir aftan Slippfélagið við Skútuvog í Reykjavík þar sem lögregla stöðvaði aksturinn.

Telst brot þetta varða við 1., sbr. 2. mgr. 44. gr., 1., sbr. 2. mgr. 45. gr. a, 1. mgr. 48. gr. og 1. mgr. 93. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

2.

Sunnudaginn 12. ágúst 2018 ekið bifreiðinni [...] sviptur ökurétti, óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 730 ng/ml og tetrahýdrókannabínól 2,7 ng/ml) og án lögboðinnar vátryggingar um Reynisvatnsveg í Reykjavík, við Klausturstíg, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a, 1. mgr. 48. gr. og 1. mgr. 93. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

3.

Föstudaginn 15. febrúar 2019 ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 1100 ng/ml og tetrahýdrókannabínól 4,3 ng/ml) um Borgarfjarðarbraut í Borgarbyggð, við Grjóteyri, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

4.

Laugardaginn 18. maí 2019 ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 560 ng/ml og tetrahýdrókannabínól 11 ng/ml) um Lönguhlíð í Reykjavík, við Miklubraut, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a og 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum.

5.

Miðvikudaginn 23. október 2019 ekið bifreiðinni [...]sviptur ökurétti norður Reykjanesbraut í Reykjavík, við Bústaðaveg, þar sem lögregla stöðvaði aksturinn.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.“

Önnur ákæra málsins var gefin út á hendur ákærða af lögreglustjóranum á höfuðborgarsvæðinu 1. apríl 2020, en þar er ákærða gefin að sök:

„eftirgreind umferðarlagabrot, með því að hafa:

1.

Fimmtudaginn 8. ágúst 2019 í Reykjavík ekið bifreiðinni [...] sviptur ökurétti og með 49 km hraða á klst. austur Hringbraut, rétt við Vesturvallagötu, þar sem leyfður hámarkshraði var 40 km á klst.

2.

Fimmtudaginn 8. ágúst 2019 í Reykjavík ekið bifreiðinni [...] sviptur ökurétti og með 47 km hraða á klst. austur Hringbraut, rétt við Vesturvallagötu, þar sem leyfður hámarkshraði var 40 km á klst.

3.

Mánudaginn 12. ágúst 2019 í Reykjavík ekið bifreiðinni [...] sviptur ökurétti og með 83 km hraða á klst. austur Sæbraut, rétt við Langholtsveg, þar sem leyfður hámarkshraði var 60 km á klst.

4.

Sunnudaginn 22. september 2019 í Reykjavík ekið bifreiðinni [...]sviptur ökurétti og gegn rauðu umferðarljósi á gatnamótum Hringbrautar og Njarðargötu er hann ók áleiðis austur Hringbraut.

5.

Þriðjudaginn 22. október 2019 í Reykjavík ekið bifreiðinni [...]sviptur ökurétti og með 75 km hraða á klst. austur Sæbraut, rétt við Langholtsveg, þar sem leyfður hámarkshraði var 60 km á klst.

6.

Miðvikudaginn 6. nóvember 2019 ekið bifreiðinni [...], sviptur ökurétti, um Vesturlandsveg við Fiskilæk í Hvalfjarðarsveit, með allt að 99 km hraða á klukkustund, að teknu tilliti til vikmarka, þar sem leyfilegur hámarkshraði er 90 km á klukkustund.

7.

Miðvikudaginn 13. nóvember 2019, ekið bifreiðinni [...], sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 40 ng/ml), um Vesturlandsveg uns lögregla stöðvaði aksturinn við Seleyri í Borgarbyggð.

8.

Miðvikudaginn 13. nóvember 2019, haft í vörslum sínum 0,41 gaf kannabisefni (kannabislauf) sem lögregla fann við leit í íbúð að [...]í Borgarbyggð.

9.

Sunnudaginn 23. febrúar 2020 ekið bifreiðinni [...], sviptur ökuréttindum, á Vesturlandsvegi við Seleyri í Borgarbyggð, þar sem lögreglan hafði afskipti af ákærða.

Teljast brot í framangreindum liðum öll varða við 1. mgr. 58. gr., auk þess sem brot í 1., 2., og 3. lið teljast varða við 2. mgr., sbr. 5. mgr., 37. gr., brot í 4. lið telst varða við 1. mgr. 7. gr., brot í 5. lið við 2. mgr. 37. gr., brot í 6. lið við 3. mgr. 37. gr., brot í 7. lið við 1. mgr., sbr. 2. mgr., 50. gr., allt sbr. 94. gr. og 95. gr. umferðarlaga nr. 77/2019 auk þess sem brot í 8. lið telst varða við 1. mgr. 2. gr., sbr. 5. gr. og 6. gr., laga um ávana og fíkniefni nr. 74/1965, sbr. lög nr. 13/1985 og lög nr. 68/2001, sbr. reglugerð nr. 233/2001 með síðari breytingum, sbr. 2. - 4. gr. nefndra laga.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar, sbr. 99. gr. og 101. gr. nefndra umferðarlaga, auk þess sem krafist er upptöku á framangreindum fíkniefnum, sbr. 6. mgr. 5. gr. laga nr. 74/1965.“

Þriðja ákæra málsins var gefin út á hendur ákærða af lögreglustjóranum á höfuðborgarsvæðinu 27. október 2020, en þar er ákærða gefin að sök:

„eftirtalin umferðar- og fíkniefnalagabrot, með því að hafa:

1. Laugardaginn 9. maí 2020 ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 535 og tetrahýdrókannabínól 6,5 ng/ml) um Norðlingabraut í Reykjavík þar sem lögregla stöðvaði aksturinn og haft í vörslum sínum 4,81 gaf amfetamíni, sem lögreglumenn fundu við öryggisleit á ákærða.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Mánudaginn 10. ágúst 2020 ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 765 ng/ml og tetrahýdrókannabínól 6,7 ng/ml) vestur Dalveg í Kópavogi, við hús nr. 24, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 4,81 gaf amfetamíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Málin voru sameinuð við fyrirtökur 11. maí 2020 og 21. janúar 2021. Við sömu fyrirtöku féll ákæruvaldið frá þeim sakargiftum sem tilgreindar eru í ákæruliðum nr. 1 og 2 í fyrstu ákæru í málinu, frá 17. desember 2019, og varða vanrækslu á lögboðinni vátryggingar þeirra bifreiða sem þar eru tilgreindar og taldar varða við þágildandi 1. mgr. 93. gr. umferðarlaga nr. 50/1987.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 ummeðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Með vísan til framanritaðs og til rannsóknargagna málsins telst framangreind háttsemi ákærða sönnuð. Verður hann því sakfelldur fyrir þá háttsemi.

Brot ákærða samkvæmt fyrstu ákæru málsins, frá 17. desember 2019, varða nú við samsvarandi ákvæði í núgildandi umferðarlögum nr. 77/2019, er tóku gildi 1. janúar 2020 og leystu af hólmi eldri umferðarlög nr. 50/1987 sem vísað er til í ákærunni. Verða þau því heimfærð undir refsiákvæði með svofelldum hætti:

Brot ákærða samkvæmt ákærulið nr. 1 í ákæru frá 17. desember 2019 varða nú við 1., sbr. 2 m gr. 49. gr., 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019. Brot ákærða samkvæmt ákæruliðum nr. 2 til og með nr. 4 í ákæru dagsettri 17. desember 2019 varða nú við 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

Brot ákærða samkvæmt ákærulið nr. 5 í ákæru dagsettri 17. desember 2019 varðar nú við 1. mgr. 58. gr. sbr. 1. mgr. 95. gr. umferðarlaga nr. 77/2019.

Brot ákærða samkvæmt síðari ákærum eru réttilega heimfærð undir refsiákvæði.

Ákærði er fæddur í september 1982. Samkvæmt framlögðu sakavottorði, dagsettu 20. október 2020, hefur ákærði ítrekað verið fundinn sekur um umferðarlagabrot. Með dómi 4. febrúar 2010 var ákærði dæmdur til greiðslu sektar og til að sæta sviptingu ökuréttar í 12 mánuði frá 2. mars 2010 að telja, fyrir að hafa ekið undir áhrifum ávana- og fíkniefna. Ákærði gekkst undir lögreglustjórasátt 13. desember 2011, m. a. fyrir akstur undir áhrifum ávana- og fíkniefna og var sviptur ökurétti í 24. mánuði frá 9. desember 2011 að telja. Með dómi Héraðsdóms Reykjaness 25. júní 2015 var ákærði dæmdur í 30 daga fangelsi, m. a. fyrir akstur undir áhrifum ávana- og fíkniefna og var sviptur ökurétti ævilangt. Ákærði var dæmdur í 6 mánaða fangelsi með dómi 27. febrúar 2017, m. a. fyrir akstur undir áhrifum ávana- og fíkniefna og akstur sviptur ökuréttindum. Jafnframt var áréttuð ævilöng ökuréttarsvipting ákærða. Þá var ákærði dæmdur í 60 daga fangelsi, m. a. fyrir akstur undir áhrifum ávana- og fíkniefna og akstur sviptur ökuréttindum, með dómi Héraðsdóms Reykjavíkur 5. september 2017, en dómurinn var hegningarauki við framangreindan dóm frá 27. febrúar 2017. Með dómi Héraðsdóms Reykjavíkur 21. mars 2018 var ákærða svo gerður hegningarauki við dóminn frá 5. september 2017, vegna umferðarlagabrota sem framin voru í júní og júlí 2017, en ákærði var þá dæmdur í 90 daga fangelsi fyrir að hafa ekið sviptur ökuréttindum í fimmta sinn innan ítrekunartíma í skilningi 71. gr. almennra hegningarlaga nr. 19/1940 og í annað sinn undir áhrifum ávana- og fíkniefna.

Brot ákærða eru mörg og ítrekuð. Samkvæmt framansögðu verður við ákvörðun refsingar miðað við að ákærða sé nú í sjötta sinn gerð refsing fyrir akstur undir áhrifum ávana- og fíkniefna og í þriðja sinn fyrir akstur sviptur ökuréttindum, allt innan ítrekunartíma í skilningi 71. gr. almennra hegningarlaga nr. 19/1940. Á móti vegur að ákærði játaði brot sín greiðlega fyrir dómi sem horfir til refsimildunar, sbr. 8 tölulið 1. mgr. 70. gr. almennra hegningarlaga nr. 19/1940.

Með hliðsjón af sakarefni málsins, dómvenju og 77. gr. almennra hegningarlaga þykir refsing ákærða hæfilega ákveðin fangelsi í 22 mánuði.

Með vísan lagaákvæða í ákæru er áréttuð ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, G-kk-ef M. A-kk-ef lögmanns, 307.137 krónur, að meðtöldum virðisaukaskatti, og 1.121.092 krónur í annan sakarkostnað.

Af hálfu ákæruvaldsins flutti málið H-kk-nf G-kk-nf aðstoðarsaksóknari fyrir S-kk-þf Ó-kk-þf aðstoðarsaksóknara.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-kk-nf Á-kk-nf, sæti fangelsi í 22 mánuði.

Áréttuð er ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, G-kk-ef M. A-kk-ef lögmanns, 307.137 krónur og 1.121.092 krónur í annan sakarkostnað.